open-index/open-wikipedia-markdown huggingface dataset:
Aleksandra Ekster

**Aleksandra Ekster** (, ) (1882 m. sausio 6 d. Balstogėje, Rusijos imperijoje – 1949 m. kovo 17 d. Fontenay-aux-Roses, Prancūzijoje) – žymi Rusų kamerinio teatro scenografė, ukrainiečių-prancūzų dailininkė, grafikė ir dizainerė. Tapė Kubo-Futurizmo, suprematizmo, konstruktyvizmo stiliumi. A.Ekster buvo lietuvių tapytojo Stasio Ušinsko mokytoja. 

## Biografija
Gimė 1882 m. sausio 6 d. Balstogėje, kaip *Aleksandra Aleksandrovna Grigorovič* turtingoje baltarusio ir graikės šeimoje. Jos tėtis *Aleksandr Grigorovič* buvo turtingas verslininkas. Jaunystėje Aleksandra gavo puikų išsilavinimą, mokėsi kalbų, muzikos, meno ir lankė tapybą. 1903 m. ištekėjo už iš Kijevo kilusio sėkmingai dirbusio teisininko *Nikolai Evgenyevich Ekster*. Tuo metu ji mokėsi tapybos Kijevo menų mokykloje. 1907 m. su vyru praleido porą mėnesių Paryžiuje, kur lankė Académie de la Grande Chaumière meno mokyklą. 1908-1924 m. laikotarpyje gyveno Kijeve, Sankt Peterburge, Odesoje, Paryžiuje, Romoje ir Maskvoje. Gyvendama Kijeve bendravo su rašytoja Ana Achmatova, Paryžiuje bendravo su Pablo Picasso ir Kazimiru Malevičiumi. 1909–1910 m. dėstė aukštosiose meno ir technikos dirbtuvėse (VCHUTEMAS), kartu su Georges’u Braque’u, Pablo Picasso, Henri Matisse’u savo kūrinius eksponavo tarptautinėje tapybos, skulptūros, grafikos ir piešinio parodoje Odesoje, Kijeve, Sankt Peterburge, Rygoje, dalyvavo rusų avangardo grupės „Būgnų valetas“ parodose.

1919 m. dekoravo Kijevo ir Odesos gatves Rusijos revoliucijos proga. 1924 m. kartu su vyru emigravo į Paryžių, kur iškarto tapo *Academie de Moderne* akademijos profesore. 1926-1930 m. buvo *Académie d'Art Contemporain* akademijos profesore. 1933 m. pradėjo kurti spalvotus su guašu tapytus rankraščius. 1939 m. išleistas *Callimaque* rankraštis laikomas jos kūrybos šedevru.


Vaizdas:Kamerny Theatre Curtain.jpg|Kamerinio teatro užuolaidos
Vaizdas:Cubist costumes for Salome.jpg|Kubistiniai kostiumai
Vaizdas:Alexandra Exter - Aelita (Lobanov-Rostovsky coll.) 01.jpg
Vaizdas:Alexandra Exter - sketch (Lobanov-Rostovsky coll.) 01.jpg
Vaizdas:Alexandra Exter - sketch (Lobanov-Rostovsky coll.) 02.jpg
Vaizdas:Alexandra Exter Costume Kifared 1916.jpg
Vaizdas:Alexandra Exter-Famira Kifared Menada 1916.jpg
Vaizdas:Ekster Three women figures.jpg


## Nuorodos
* [Stasys Ušinskas: tarp Exter ir Léger](http://test.svs.lt/?Daile;Article(651);print) ;
* Biografija (angl.) ;
* A.Ekster asociacija (pranc.);
* Apie dizainerę (angl.).

## Literatūra
* Alexandra Exter, monograph [1882-1949]. Dmytro Horbachov, John E. Bowlt, Jean Chauvelin, Nadia Filatoff. ISBN 2-914388-27-6
Max Weber (dailininkas)

:: *Apie vokiečių ekonomistą, teisininką ir sociologą žr. [[Max Weber]]*.
**Maksas Veberis** () (1881 m. balandžio 18 d. Balstogėje, Rusijos imperijoje – 1961 m. spalio 4 d. Great Neck, Niujorko valstija) − žydų kilmės JAV dailininkas. Tapė kubizmo stiliumi, senatvėje pradėjo kurti žydiška tematika.

## Biografija

Maksas Veberis gimė 1881 m. balandžio 18 d. Balstogėje. Būdamas 10 metų kartu su tėvais emigravo į JAV. 1905 m. išvyko į Paryžių, kur studijavo menų mokykloje. Bendravo su Pablo Picasso, Henri Matisse, Henri Rousseau ir kitais to meto Paryžiaus menininkais. 1909 m. grįžo į JAV, kur buvo vienas iš kubizmo pradininkų šioje šalyje. Jis laikomas vienu iš žymiausių JAV kubizmo stiliaus atstovu. 1930 m. Niujorko Šiuolaikinio meno muziejus atidarė jo darbų ekspoziciją. Tai buvo pirma JAV piliečio darbų ekspozicija šiame muziejuje. 

## Darbų galerija


Vaizdas:Brooklyn Museum - Composition with Four Figures - Max Weber.jpg
Vaizdas:Brooklyn Museum - Portrait of Abraham Walkowitz - Max Weber - overall.jpg
Vaizdas:Brooklyn Museum - Russian Ballet - Max Weber - overall.jpg
Vaizdas:Brooklyn Museum - Standing Figure - Max Weber.jpg
Vaizdas:Brooklyn Museum - Study for Russian Ballet - Max Weber - overall.jpg
Vaizdas:Max Weber - The Cellist - Google Art Project.jpg
Vaizdas:Max Weber - The Visit - Google Art Project.jpg
Vaizdas:WLA jewishmuseum Sabbath by Max Weber 2.jpg


## Nuorodos

* Biografija (angl.) ;
* Dailininko darbai.

## Literatūra

* Harnsberger, R.S. (2002). Four artists of the Stieglitz Circle: a sourcebook on Arthur Dove, Marsden Hartley, John Marin, and Max Weber [Art Reference Collection, no. 26]. Westport, CT: Greenwood Press.
* North, P. (1991). Max Weber: the cubist decade, 1910-1920. Atlanta: High Museum of Art.
* North, P. (1996). Max Weber: Max Weber's women. New York: Forum Gallery.
* Rubenstein, D.R. (1980). Max Weber: a catalogue raisonné of his graphic work. Chicago: University of Chicago Press.
* Werner, A. (1975). Max Weber. New York: Abrams.
Izabella Scorupco

**Izabela Skorupko** (, ; g. 1970 m. birželio 4 d. Balstogėje, Lenkijos Liaudies Respublikoje) – lenkų kilmės, švedų aktorė ir modelis. Labiausiai žinoma dėl 1995 m. suvaidinto Džeimso Bondo merginos vaidmens filme „Auksinė akis“, kur ji vaidino Nataliją Simonovą, programuotoją, padedančią Džeimsui Bondui, kurį tada vaidino aktorius Pierce Brosnan. Dirbo modeliu tokioms įmonėms kaip „Tiffany & Co.“, „H&M“, „Oriflame“, „Dr Irena Eris“ ir „Wera“.

## Biografija

Gimė 1970] m. birželio 4 d. Balstogėje Lech ir Magdalena Skorupko šeimoje. Jos tėvai išsiskyrė kai jai buvo vieneri metai. 1978 m. su mama išvyko gyventi į Švediją, kur ji išmoko švedų, anglų, prancūzų ir arabų kalbas. XX a. devinto dešimtmečio pabaigoje daug keliavo po Europą, kur dirbo modeliu. Jos nuotrauka buvo įdėta į „Vogue“ žurnalo viršelį. Dešimto dešimtmečio pradžioje pradėjo trumpą, bet sėkmingą pop dainininkės karjerą, kai išleido albumą „IZA“, kuris 1991 m. laimėjo Švedijos pop muzikos aukso medalį.

1996 m. gruodžio 25 d. ištekėjo už NHL Edmontono „Oilers“ ekipos žaidėjo, lenko Mariusz Czerkawski, bet jau 1998 m. išsiskyrė turėdami dukrą Julia. 2003 m. sausio 30 d. ištekėjo už amerikiečio Jeffrey Raymond, su kuriuo turi sūnų Jakob ir gyvena Los Andžele.

## Filmografija

## Nuorodos

* Modelio duomenys (angl.);
* Biografija I (angl.) ;
* Biografija II (angl.);
* IMDb svetainės informacija (angl.);
Mokesčių planavimas

**Mokesčių planavimas** – tai, atsižvelgiant į mokestinę aplinką, finansinės situacijos analizė ar planavimas, siekiant suderinti finansinius tikslus su mokėtinų mokesčių efektyvumu. Mokesčių planavimo tikslas yra atrasti būdus kaip įgyvendinti finansinius planus efektyviausiu būdu mokesčių atžvilgiu. Tai efektyvus mokesčių įstatymų pritaikymas ir mokestinių lengvatų privalumų panaudojimas.

## Šaltiniai
* www.fide.lt
Į Laisvę (fondas)

**Fondas „Į Laisvę“** – ne pelno siekianti visuomeninė, kultūrinė organizacija lietuviškai kultūrai ugdyti. 

Fondas įkurtas Čikagoje (JAV) 1960 m. rugpjūčio 5 d. tikslu skatinti ir leisti knygas bei studijas istorine, filosofine, religine ir grožine tema, remti kultūrinę ir patriotinę veiklą užsienio lietuvių tarpe, o atkūrus Lietuvos nepriklausomybę – ir Lietuvoje. Taip 1990 m. buvo įkurtas fondo „Į Laisvę“ Lietuvos filialas, kuris toliau leidžia knygas, leidinius, organizuoja istorinių ir politinių studijų savaites bei kitokius renginius Lietuvoje.

## Nuorodos
* „Į Laisvę“ fondas lietuviškai kultūrai ugdyti 
* Demokratijos pamokos ateities Lietuvai „Į Laisvę“ fondo XIII studijų savaitė
Dziga Vertov

**Dziga Vertov** (, , tikras vardas *David Abelevič Kaufman*) (1896 m. sausio 2 d. Balstogėje, Rusijos imperijoje – 1954 m. vasario 12 d. Maskvoje, Tarybų Sąjungoje) − žydų kilmės TSRS dokumentinio kino pradininkas, režisierius ir kinematografas. 2012 m. britų žurnalas *Sight and Sound* išrinko jo filmą *Žmogus su kino kamera* (1929 m.) 8 geriausiu filmu istorijoje. Jo broliai Boris Kaufman ir Michail Kaufman taip pat buvo filmų kūrėjai, jo žmona Jelizavieta Svilova taip pat kūrė filmus.

## Biografija

Dziga Vertovas gimė 1896 m. sausio 2 d. Balstogėje, kaip *David Abelevič Kaufman*. Tėvas dirbo knygyne. Apie 1918 m. surusino savo vardą ir pavardę ir pasivadino *Denis Arkadjevič*. Vertovas studijavo Balstogės muzikos mokykloje iki I pasaulinio karo. 1915 m. prasidėjus karui kartu su šeima pasitraukė į Maskvą. Vėliau persikėlė į Sankt Peterburgą, kur jis rašė poeziją ir satyras. 1916-1917 m. studijavo Psichoneurologijos institute. 

Po Spalio Revoliucijos ėmė vadovauti Maskvos kino komiteto kronikos skyriui. 1918 m. jis jau vadovavo fronto kino operatoriams, dalyvavo agitacinių traukinių reisuose, sudarinėjo ir montavo aktualiems įvykiams skirtą kino žurnalą "Kino savaitė" ("Kinonedelia"). Pirmieji Vertovo dokumentiniai filmai buvo skirti pilietiniam karui. 1922 m. Vertovo iniciatyva pradedamas leisti kino žurnalas "Kino tiesa" ("Kinopravda"). XX a. 4-ajame dešimtmetyje Vertovas apkaltinamas formalizmu, nušalinamas nuo kino kūrimo. Paskutiniais gyvenimo metais jis dirbo dokumentinių filmų studijoje - atstumtas ir užmirštas.

## Filmografija

* 1919 Кинонеделя (Kino savaitė)
* 1919 Годовщина революции (Revoliucijos jubiliejus)
* 1922 История гражданской войны (Pilietinio karo istorija)
* 1924 Советские игрушки (Sovietų žaislai)
* 1924 Кино-глаз (Kino akis)
* 1925 Киноправда (Kino tiesa)
* 1926 Шестая часть мира (Šeštoji pasaulio dalis)
* 1928 Одиннадцатый (Vienuoliktasis)
* 1929 Человек с киноаппаратом (Žmogus su kino kamera)
* 1930 Энтузиазм (Симфония Донбаса) (Entuziazmas, Donbaso simfonija)
* 1934 Три песни о Ленине (Trys dainos apie Leniną)
* 1937 Памяти Серго Орджоникидзе (Sergo Ordzhonikidze atminti)
* 1937 Колыбельная (Lopšinė)
* 1938 Три героини (Trys herojai)
* 1942 Казахстан – фронту! (Kazachstanas už frontą!)
* 1944 В горах Ала-Тау (Ala-Tau kalnuose)
* 1954 Новости дня (Dienos naujienos)

## Nuorodos

* Dziga Vertovas - žmogus su kino kamera;
* Biografija (angl.);
* Imdb svetainės informacija (angl.);
* Filmas ''Žmogus su kinokamera'' youtube.com svetainėje;
Kauno 1-osios tarybinės klinikinės ligoninės darbai

**Kauno 1-osios tarybinės klinikinės ligoninės darbai** – tęstinis mokslo darbų leidinys, ėjęs 1959–1968 m. Kaune.

## Istorija

Leido Kauno 1-oji tarybinė klinikinė ligoninė. Išėjo trys tomai. Tiražas – 1000 egz. Atsakingasis redaktorius Alfredas Žiugžda.

## Šaltiniai
Kauno politechnikos instituto darbai

**Kauno politechnikos instituto darbai** – tęstinis leidinys, ėjęs 1949–1961 m. Kaune.

## Istorija
Išėjo 14 tomų. Pirmasis tomas išėjo pavadinimu „Kauno valstybinio universiteto techninių fakultetų darbai“. Publikuoti darbai iš elektrotechnikos, fizikos, hidrotechnikos, statybos ir visuomeninių mokslų.

Redaktoriai: Pranas Aksamitas, Piotras Baskutis, Stasys Vabalevičius, Jurgis Vidmantas ir kt.

## Šaltiniai
Kaimo žodis (1924)

**Kaimo žodis** – LKP CK laikraštis, legaliai ėjęs 1924 m. gruodį Kaune.

## Istorija

Išėjo du numeriai. Kauno apskrities viršininko nutarimu uždarytas.

Bendradarbiavo Zigmas Angarietis, Jonas Runkevičius ir kt. Oficialus redaktorius Juozas Mačys, o faktinis – Karolis Požėla.

## Šaltiniai
Kaimo žodis (1926)

**Kaimo žodis** – LKP CK laikraštis, legaliai ėjęs 1926 m. sausį – vasarį Klaipėdoje.

## Istorija

Buvo leidžiamas vietoj „Valstiečių žodžio“. Bendradarbiavo Zigmas Angarietis, Vincas Kapsukas, Jonas Žagas ir kt. Oficialus redaktorius Michelis Hermanaitis, o faktinis – Bronius Pušinis.

## Šaltiniai
Albert Sabin

**Albert Sabin** ( tikras vardas *Albert Saperstein*; 1906 m. rugpjūčio 26 d. Balstogėje, Rusijos imperijoje – 1993 m. kovo 3 d. Vašingtone, JAV) − žydų kilmės JAV medikas, virusologas ir imunologas, išgarsėjęs savo sukurta Polio vakcina, kuri skirta kovoti su poliomielitu.

## Biografija

Albertas Sabinas gimė 1906 m. rugpjūčio 26 d. Balstogėje, žydų Jakobo ir Tilės Sapersteinų šeimoje. 1921 m. su tėvais emigravo į JAV. 1930 m. tapo JAV piliečiu ir pasikeitė savo pavardę į *Sabin*. 1931 m. baigė medicinos studijas Niujorko universitete. 1931-1933 m. dirbo *Bellevue* ligoninėje Niujorke. Labai domėjosi infekcinėmis ligomis. 1939 m. pradėjo dirbti Cincinačio vaikų ligoninėje. Antrojo pasaulinio karo metu dirbo JAV kariuomenės medikų padalinyje, kur padėjo sukurti priešnuodį nuo *Japoniško encefalito*. 1946 m. pradėjo vadovauti Cincinačio universiteto pediatrijos skyriui. 1969-1972 m. dirbo ir gyveno Izraelyje, Rehovoto mieste. 1974-1982 m. dirbo Pietų Karolinos medicinos universitete. 

## Polio vakcina

1955 m. gydytojas Jonas Salk sukūrė įšvirškiamą vakciną nuo poliomielito. Tačiau mokslininkai toliau ieškojo būdų kaip šią vakciną padaryti naudojamą oraliniu būdu. 1960 m. tai pavyko padaryti būtent Alberto Sabino vadovaujamai medikų komandai. Tais pačiais metais šia vakcina buvo paskiepyti 77 milijonai Tarybų Sąjungos gyventojų, kiekvienas žmogus nuo 2 iki 22 metų. Neilgai trukus buvo paskiepyti dar 23 milijonai žmonių Rytų Europos regione. Daktaras A.Sabinas buvo aktyvus masinių skiepų prieš poliomielitą šalininkas, tačiau daugelis JAV sveikatos apsaugos sistemos atstovų vis dar palaikė tradicinį laipsnišką skiepų planavimą, kuomet buvo skiepijama nuo kelių ligų vienu metu.

## Nuorodos

* [Rotary kovos su poliomielitu atgarsiai neaplenks Lietuvos](http://www.rotary.lt/download/28-2008%20ziema%201%20(32).pdf) .
Lietuva – visų

**Lietuva – visų** (iki 2020 m. – **Emigrantų partija**) – 2012 m. įkurta ir užregistruota politinė partija, įsteigta siekiant ginti naujosios išeivijos interesus, pirmiausia reikalaujant dvigubos pilietybės bei internetinio balsavimo įteisinimo. Partijos programoje rašoma, jog nors masinę emigraciją būtina mažinti, jai visgi įvykus svarbu siekti jog valstybė neapgalvotais veiksmais išvykusių piliečių neatstumtų galutinai. Partijos įkūrėjai teigė, jog išeivijos reikalais taip pat turinti rūpintis Seimo ir Pasaulio lietuvių bendruomenės komisija, nors ir gaudama finansavimą, per eilę metų iš esmės neužsiėmė naudinga veikla..

Emigracija partijos programoje buvo įvardinta natūraliu reiškiniu, kuris vyksta ir ekonomiškai stipriose valstybėse bei turi teigiamų pusių. Tvirtinta, jog dalis emigrantų uždirbtų pinigų net jiems negrįžus patenka į Lietuvą paramos likusiems pavidalu, taip pat jog grįžę emigrantai parsiveža daug vertingos patirties. Susirūpinimą keliąs ne emigracijos buvimas, o jos mastas.

Pirmasis partijos steigiamasis suvažiavimas įvyko 2012 m. sausio 9 d.. 2012 m. partija turėjo 2300 narių.. Partijos pirmininkas Juozas Murauskas įkūrimo metu dirbo Kauno savivaldybėje vairuotoju.

2020 m. Emigrantų partija buvo reorganizuota į partiją „Lietuva – visų“.

## 2012 m. Seimo rinkimai

2012 m. rugsėjo 6 d. Emigrantų partija užregistravo 6 kandidatus vienmandačių sąraše:
# Naujamiesčio rinkimų apygardoje Nr. 1 kandidatas Juozas Murauskas – partijos pirmininkas.
# Panemunės rinkimų apygardoje Nr. 18 kandidatas Rimantas Žilionis
# Nevėžio rinkimų apygardoje Nr. 26 kandidatas Antanas Pauliukas
# Raseinių rinkimų apygardoje Nr. 42 kandidatas Andrius Kasparavičius, dalyvavo kaip nepriklausomas, nepartinis kandidatas.
# Kėdainių rinkimų apygardoje Nr. 43 kandidatas Redas Kimantas
# Kauno – Kėdainių rinkimų apygardoje Nr. 65 kandidatas Gediminas Naučius

Daugiamandatiniame sąraše burtų keliu Emigrantų partija dalyvavo 17-tu numeriu iš aštuoniolikos dalyvaujančių partijų.

## 2013 m. LR Seimo rinkimai

Pakartotiniuose rinkimuose dalyvauti registravosi tik partijos pirmininkas Juozas Murauskas.

## 2020 m. Seimo rinkimai
Partija registruota kaip rinkimų dalyvė.

## Šaltiniai
Miestas-apskritis

**Miestas-apskritis** () – Lenkijos administracinis vienetas, kai miestas turi panašias savivaldos teises kaip ir apskritis. Iš viso šalyje yra 65 tokie miestai.

## Miestai-apskritys

## Taip pat skaitykite
* Valsčius (Lenkija)
* Pavietas
* Nausėdija (Lenkija)
* Vulka (Lenkijos gyvenvietės tipas)
* Vysiulekas (Lenkijos gyvenvietės tipas)
* Kolonija (Lenkijos gyvenvietės tipas)
* Miesto naujakuriai (Lenkijos gyvenvietės tipas)
* Dvaro žemės (Lenkijos gyvenvietės tipas)
Atminties namai

**Holokausto ir žydų kultūros Lietuvoje studijų centras Atminties namai** – privatus muziejus Vilniuje, kurį 2000 m. įsteigė Linas Vildžiūnas. 2003 m. išleido knygą „Mano senelių ir prosenelių kaimynai žydai“, skirtą to paties pavadinimo moksleivių rašinių konkursui, kurioje buvo geriausi moksleivių darbai.

2001 m. surengtame pirmajame konkurse dalyvavo 238 moksleivių iš 56 Lietuvos mokyklų, o antrajame (2002 m.) – 280 moksleivių iš 69 mokyklų.

## Šaltiniai

## Nuorodos
* L. Vildžiūnas: Apie Holokausto atmintį, lietuvišką antisemitizmą ir visuomenės atsakomybę (1)
Kiauneliškio gamtinis rezervatas

**Kiauneliškio gamtinis rezervatas** – unikalus saugomos gamtos nedidelis kampelis, esantis rytų Lietuvoje, Švenčionių rajono savivaldybėje, Kaltanėnų seniūnijoje. Įkurtas išsaugoti šiaurės rytinėje Labanoro girios dalyje išlikusią sengirę, smėlingų banguoto reljefo Rytų Aukštaitijos lygumų drėgnų pušynų etaloną bei kurtinių tuoktavietes. 

Saugomos teritorijos plotas **283** hektarai Antaliedės girininkijos (Švenčionėlių miškų urėdija) 32 kv., 11 sklype, bei 33 kv., 1 sklype. Rezervato teritorija driekiasi nuo kelio  šiauryn link Kiauneliškio. Su rezervatu besiribojančioje 2 km plento atkarpoje pastatytas ženklas „Sustoti draudžiama“. 

## Geografija
Kiauneliškio gamtinis rezervatas yra Labanoro regioninio parko dalis. Rezervato ribose yra 3 nedideli ežerėliai. Tai Šeškynėlio ežeras (185 m ilgio, bei 115 m pločio) ir kiti du bevardžiai, iš kurių didesnis apie 50 m pločio ir 60 m ilgio, trečiasis esantis nuošaliau – mažiausias – apie 20 m pločio bei tiek pat ilgio.
* nuo Labanoro kaimo apie 4,6 kilometrai į rytus, prie rezervato pietvakarinės ribos,
* nuo Kaltanėnų miestelio apie 8,8 kilometrai į vakarus, prie jo pietrytinio kampo.
* nuo Švenčionėlių miesto apie 17 km į šiaurės vakarus *(važiuojant artimiausiu keliu pro Antaliedės girininkiją)*, tarp kurių 14,5 kilometrų žvyrkeliu.

## Gamtos ir istorijos saugomi objektai
Kiauneliškio gamtiniame rezervate augančioms paprastosioms pušims (*Pinus sylvestris*) daugiau kaip 170 metų. 

# Kiauneliškio dviviršūnė pušis laikoma aukščiausia Lietuvoje pušimi ir trečia pagal aukštį tarp Lietuvos medžių. Jos duomenys: **44** metrų aukščio, 66 cm skersmens arba 2,08 m apimties, 10 ktm tūrio. Manoma, kad pušiai apie 200 metų. Ji šiek tiek pasvirusi. Maždaug 30 metrų aukštyje šakojasi į dvi viršūnes. 2006 metų kovo mėn. 22 d. iš Kauno atvykęs miško genetinių išteklių specialistas į pušį įkopė ir išmatavo.
# Rytiniame rezervato pakraštyje auga saugomos Šešios Labanoro pušys. 
# Kiauneliškio mūšio metu žuvusių Lietuvos partizanų atminimui, Kiauneliškio gamtiniame rezervate, 2003 m. rugsėjo 7 d. atidengta tipinių atminimo ženklų kompozicija.

## Taip pat skaityti
* Girutiškio gamtinis rezervatas

## Šaltiniai

## Nuorodos
* maps.lt / Kiauneliškio gamtinis rezervatas (*Ortofono žemėlapis*)
* labanoras.am.lt / Labanoro regioninio parko svetainė  ir žemėlapis 
* anp.lt / Aukštaitijos nacionalinis parkas , bei Aukštaitijos NP  ir Labanoro RP žemėlapiai
* lrt.lt / Urėdas: atradau aukštesnę už aukščiausią Lietuvos pušį, 2014 gruodžio 07.
* lzinios.lt / Punios pušis – jau be karūnos, 2014 gruodžio 07.
* aukstaitijosgidas.lt / Atradimai Labanore: aukščiausia pušis, žieminiai grybai, netikras raganosis , 2014 gruodžio 06.
Urvas (biologija)

**Urvas** – gyvūnų iškastas tunelis arba ertmė žemėje ar kitame substrate. Urvas gali funkcionuoti kaip nuolatinė gyvenamoji vieta, laikinas prieglobstis, arba gali būti šalutinis judėjimo po žeme produktas. Urvai apsaugo gyvūnus nuo plėšrūnų ir kitų žemės paviršiuje tykančių pavojų, todėl urvų kasimas plačiai paplitęs tarp gyvūnų. Urvai gali būti įvairaus sudėtingumo, nuo neilgo nesišakojančio urvelio iki persipinančių tunelių sistemos su įvairios paskirties kameromis.

Urvus kasa tiek stuburiniai, tiek bestuburiai gyvūnai. Geriausiai žinomi žinduolių, ypač graužikų bei vabzdžiaėdžių (kurmių), urvai. Taip pat urvus rausia triušiai, plėšrieji žinduoliai (lapės, barsukai ir kt.), sterbliniai (vombatiniai). Stambiausias urvus rausiantis gyvūnas – baltieji lokiai, kurių patelės su jaunikliais gyvena sniege ar žemėje iškastuose urvuose. Stambių gyvūnų urvai dažnai vadinami **olomis**.

Paukščiai urvus dažniausiai kasa minkštame dirvožemyje. Tokių paukščių pavyzdžiai – urvinės kregždės, bitininkiniai (*Meropidae*), tulžiai, pingvinai.

Urvai gali būti įrengti ne tik dirvožemyje – termitai prasigraužia urvelius medienoje, o jūrų ežiai – akmenyse.

## Galerija

Steinhagen_-_Brockhagen_Dachsbau.jpg|Barsuko olos landa
Burrowing_Crayfish_in_his_burrow.jpg|Vėžys savo urvelyje
Bi-fr_IMG_6460-2.jpg|Europinių bitininkų porelė prie urvelio (lizdo)
Raudonieji urvai

**Raudonieji urvai** arba **Kizil-Koba** (, , ) – kelių urvų sistema Krymo kalnuose Dolgorukovskio plynaukštė 3 km nuo Perevalnojės kaimelio Simferopolio rajone.

Kizil-Koba – didžiausias Krymo urvas. Bendras ištirtų urvų ilgis šiuo metu yra apie 25 km, plotas – 64000 km², tūris – 270000 m³, aukščių skirtumas – 275 m. Atskirų salių ilgis – apie 70-80 m, aukštis – iki 145 m (Mėlynojo lašo salė). Lankytojams atviroje urvo pradžioje (apie 500 m) temperatūra ištisus metus būna + 10-13 °C. Apatinių aukštų vidutinė temperatūra 8,1-9,0 °C. Sistemą sudaro keletas urvų, suformuojančių požeminį šešių aukštų labirintą, todėl į apatinius Raudonų urvų aukštus lankytojai įleidžiami tik su gidais.

Pirmu urvo aukštu teka požeminė upė Kizilkobinka. Urvuose nemažai ežerų, krioklių, sifonų. Čia yra ir vienas didžiausių stalaktitų Europoje – jo ilgis siekia 8 m, amžius – apie 8000 metų.

Urvus suformavo Kizilkobinkos upė, kuri, ištekėdama iš urvo, krenta žemyn, sudarydama Su-Učchano krioklį.

Kizil-Koba žinomas ir kaip archeologijos paminklas. Jame prieš 2,5 tūkst. metų gyveno žmonės, kuriuos mokslininkai priskiria vadinamajai kizilkobiečių kultūrai (tikėtiniems kimeriečių protėviams).

1989 m. urve buvo įrengtas ekskursinis 500 metrų ilgio maršrutas.

## Galerija

File:Kyzyl-Koba.jpg|Kizilkobinkos upė urve.
File:Kyzyl-Koba corridor.jpg|Ekskursinis maršrutas.
File:Kyzyl-Koba-master.jpg|Stalagmitas "Urvo šeimininkas".


## Šaltiniai

## Nuorodos

* А. А. Щепинский, «Красные пещеры» (научно-популярный очерк и путеводитель, 1987) 
* Путешествия – Красная пещера (информация, фото)
Marijampolės sinagoga

**Marijampolės sinagoga** – buvusi sinagoga Marijampolėje. Dabar švietimo centras.

## Istorija
Sinagogos projektą 1899 m. paruošė miesto architektas Valerijus Rybarskis. Manoma, kad ji pastatyta per kiek daugiau nei metus.

Marijampolės sinagoga veikė iki Antrojo pasaulinio karo, kai buvo išžudyti Marijampolės ir gretimų vietovių žydai. Nuo tada pastatas nebebuvo naudojamas religinėms reikmėms. Sovietmečiu padaryta žalos ir pastato eksterjerui, ir interjerui. Sovietinė valdžia sinagogoje įrengė paruošų sandėlį ir daržovių parduotuvę.

## Architektūra
Istorizmo stiliaus. Jos pirminis vaizdas gana tiksliai atstatytas. Pastatas su pusapskrite apside, eklektinių formų. Langai smailėjančių arkų ir stačiakampiai. Pagrindinio, gatvės fasado frontoną užpildo nedidelių arkinių langelių eilė, apskriti langai, Dekalogo plokščių motyvas. Rekonstruota 1985 m. pakeičiant paskirtį.

## Šaltiniai
Vasilijus Danilovičius Sokolovskis

**Vasilijus Danilovičius Sokolovskis** (, ) (1897 m. liepos 21 d. Kožlikuose, Rusijos imperijoje (dab. Lenkija) – 1968 m. gegužės 10 d. Maskvoje, Tarybų Sąjungoje) – Tarybų Sąjungos maršalas, Pirmojo Ukrainos fronto vadas.

## Biografija

Gimė 1897 m. liepos 21 d. Kožlikuose valstiečių šeimoje. Jaunystėje dirbo mokytoju vietinėje mokykloje. Būdamas mokytoju dalyvavo įvairiuose mitinguose ir protestuose prieš carinę valdžią. 1918 m. vasarį įstojo į Raudonąją armiją. 1919 m. pradėjo studijuoti karo mokykloje. 1921 m. baigęs karo mokyklą tapo vienos iš Turkmėnijoje įsikūrusių divizijų vadu. Po Rusijos pilietinio karo ėjo įvairias administracines pareigas, tapo Maskvos karinės apygardos vadu, o vėliau ir vienu iš generalinio štabo narių. 

1941 m. gruodžio mėnesį, kai Trečiojo Reicho kariuomenė buvo per 20 km nuo Maskvos, jis buvo paskirtas Vakarų fronto generalinio štabo vadu. Dalyvavo Maskvos mūšyje. Šiose pareigose jis išbuvo iki 1943 m. vasario mėnesio, kai buvo paaukštintas ir tapo Vakarų fronto vadu. Jis vadovavo šiam frontui per Kursko mūšį ir Smolensko operaciją. 1944 m. balandžio mėnesį Vakarų frontą padalinus į Ukrainos ir Baltarusijos frontą, jis tapo Pirmojo Ukrainos fronto vadu. Dalyvavo užimant Berlyną. Antrojo pasaulinio karo metu pasižymėjo kaip labai geras strategas ir karinis lyderis. Juo labai pasitikėjo TSRS kariuomenės maršalas Georgijus Žukovas.

Po karo buvo paskirtas Rytų Vokietijoje įsikūrusios Tarybinės armijos vado pavaduotoju. 1946 m. liepos 3 d. buvo paaukštintas ir tapo šios armijos vadu bei gavo Tarybų Sąjungos maršalo titulą. 1949 m. tapo gynybos ministro pavaduotoju. 1952 m. tapo generalinio štabo viršininku. 1960 m. tapo gynybos ministerijos generaliniu inspektoriumi ir šiose pareigose išbuvo iki savo mirties 1968 m. gegužės 10 dienos. 1962 m. parašė knygą apie atominį karą - *Karinė strategija* dėl kurios išgarsėjo vakaruose. Palaidotas Nekropolyje prie Kremliaus sienos. 

## Apdovanojimai

* Tarybų Sąjungos Didvyris - (1945.04.29);
* 8 Lenino ordinai - (1941.02.22; 1942.01.02; 1945.02.21; 1945.05.29; 1947.07.20; 1948.06.24; 1957.07.20, 1967.07.20);
* Spalio revoliucijos ordinas - (1968.02.22)
* 3 Raudonosios Vėliavos ordinai - (1928.02.28; 1944.11.03; 1949.06.20);
* 3 Suvorovo ordinai - (1943.04.09; 1943.08.28; 1945.04.06);
* 3 Kutuzovo ordinai - (1943.08.27; 1944.08.25; 1956.12.18);

## Galerija

Marshal of the USSR 1977 CPA 4704.jpg|Pašto ženklas
Vasily Sokolovsky (1919 to 1920).jpg


## Nuorodos

* Biografija I (rus.);
* Biografija II (rus.).
Vilijampolės sinagoga

**Vilijampolės Didžioji sinagoga** – buvusi žydų sinagoga Kaune, Vilijampolėje. Ji stovėjo ant dešiniojo Neries upės kranto, netoli Vilijampolės tilto, ties dab. „Dailės“ kombinatu.

## Istorija

Pastatyta XVIII a. antroje pusėje tuometiniame Kauno priemiestyje Vilijampolėje, gausiai apgyvendintoje žydų. Pirmoji mūrinė sinagoga Kaune. Baroko stiliaus. Dešiniajame Neries šlaite sinagogą pastatė rabino Izaoko sūnūs Mozė ir Abraomas Soloveičikai. Pasakojama, kad statinį suprojektavo italų architektas. Pasak knygos apie Kauno žydų istoriją autoriaus Davido Lipmano (*David Mattityahu Lipman*), sinagoga buvo suręsta iš didelių masyvių akmenų, o sienų storis siekė *amah* ir daugiau. Viduje lubas rėmė keturios masyvios kolonos, daugeliu detalių panašios į buvusias Vilniaus Didžiojoje sinagogoje. Lubas dekoravo profesionalūs dailininkai. Ant jų buvo įrašytos eilės iš įvairių psalmių. Tyrinėtojai pabrėžė, kad interjero paviršius ant sienų ir lubų taip pat puošė ornamentai ir piešiniai, vaizdavę kai kurias *Eretz Israel* (Izraelio Žemės) gyvenimo scenas: žydus, švenčiančius pirmų vaisių aukojimą, žydų grupes, keliaujančias į šventyklą, maldos namų daiktus.

Sinagoga buvo restauruota 1774 m. Šalia stovėjęs mūrinis namas – Senasis betmidrašas šaltiniuose paminėtas 1814 m. Jo antrame aukšte buvo įsikūręs ir žydų bendruomenės taryba Kahalas. Per Vilijampolės gaisrą XIX a. pabaigoje sudegus stogui, jos atstatyti neleido caro valdžia, ribojusi žydų teises ir jų ekonominę veiklą Kauno mieste ir priemiesčiuose. Žydai buvo priversti naudotis medine Vilijampolės sinagoga, į kurią pernešė apdegusį Aron kodešą. Sinagoga po 1892 m. gaisro prastovėjo be stogo ir apgriuvusi. 1925 m. statinį tyrinėjo prof. Mykolas Songaila, arch. Blokas, inž. Ožinskis. Buvo aptikta vertingų radinių, sudarytas aprašas, kreiptasi į Archeologijos komisiją, kad pripažinti objektą negriautinu. Tačiau galiausiai 1930 m. buvo nuspręsta ilgai nebenaudojamą, potvynių semiamą pastatą galutinai nugriauti. Tarpukariu žydai galėjo statyti savo maldos namus be apribojmų įvairiose kitose miesto dalyse. Didžioji sinagoga ir šalia stovėjęs Senasis betmidrašas išlikę tik nuotraukose.

## Literatūra
* A. Cohen-Mushlin, S. Kravtsov, V. Levin, G. Mickūnaitė, J. Šiaučiūnaitė-Verbickienė. „*Synagogues in Lithuania*“. Vilnius Academy of Arts Press, 2010. ISBN 978-9955-854-60-9 (I t. „A-M“: 198, 199 psl.) 

## Išnašos
Kauno Mėsininkų sinagoga

**Kauno Mėsininkų sinagoga** – buvusi žydų sinagoga Kaune, M.Daukšos g. 27 (V. Sladkevičiaus g. 6). Dabar Vilniaus dailės akademijos Kauno dailės fakulteto keramikos ir tekstilės dirbtuvės. 

Mėsininkų pavadinimas prigijęs ne veltui – sinagoga stovėjo tuometinėje Mėsininkų gatvėje, kurioje religingi Kauno žydai pirkdavo košerinę mėsą.

2023 m. sinagoga buvo įtraukta į Kultūros vertybių registrą.

## Istorija

Valda su žydų sinagoga, vadinama Mėsininkų, susiformavo XIX a. antroje pusėje. Mėsininkų sinagogai statyti skirtas jungtinis sklypas, apimantis M. Daukšos Nr. 25, 27 ir V. Sladkevičiaus Nr. 6. 1883 m. medinį sinagogos priestatą suprojektavo gubernijos architektas Justinas Golinevičius. Išlikusi mūrinė sinagoga be medinio priestato, kuris buvo pastatytas, bet nugriautas iki 1925 m. 

1903 m. sinagogos sklypas V. Sladkevičiaus g. Nr. 6 buvo atskira valda su įvaža iš M. Daukšos gatvės. Mūrinis sinagogos pastatas vienaukštis, 19 m ilgio, 14 m pločio, 10 m aukščio. Valdos ribos iki 1940 m. nesikeitė, mūrinio pastato remontai ar aukštingumo didinimas nefiksuoti. 

Po Antrojo pasaulinio karo sinagogos pastatas nusavintas. Buvo rekonstruotas, pristatant priestatus vakarinėje pusėje. Pastatas pritaikytas dailės akedemijos reikmėms.

## Bandymas sugrąžinti

Kauno žydų bendruomenė dar 1991 m. kreipėsi į Kauno miesto savivaldybę dėl nuosavybės teisių į išlikusį nekilnojamąjį turtą atkūrimo, o 1997 m. pateikė pakartotinį prašymą dėl žydų Mėsininkų sinagogos. 2004 m. Seimo kontrolierių įstaiga išnagrinėjusi žydų bendruomenės skundą rekomendavo Kauno miesto savivaldybei spręsti nuosavybės teisių į buvusį žydų sinagogos pastatą atkūrimo klausimus įstatymo nustatyta tvarka ir terminais.

## Galerija

File:Kaundo dailės fakultetas - tekstilė katedra.JPG
File:KDF - tekstilė3.JPG
File:KDF - tekstilė.JPG
File:KDF - tekstilė2.JPG
File:Sinagoga Daukšos 27 A.JPG|Sinagoga 2013 m.


## Išnašos
Lunatic Calm

**„Lunatic Calm“** – Didžiojoje Britanijoje veikusi elektroninės muzikos grupė, susikūrusi 1996-aisiais. Duetas, nors ir pasižymėjo plačia skambesio palete, geriausiai buvo žinomas dėl savo big beat muzikos kompozicijų. Grupė išleido du albumus: 1998-ųjų „**Metropol**‘, kuris buvo lyginamas su The Prodigy 1997 metų albumu "The Fat Of The Land" bei panašiais bigbeat stiliaus įrašais, ir 2001-ųjų „**Breaking Point**", kuris dėl įrašų kompanijos finansinių problemų praktiškai nebuvo reklamuojamas. Geriausiai žinomas grupės kūrinys "Leave You Far Behind" buvo plačiai naudojamas filmų garso takeliuose. Žlugus įrašų kompanijai iškart po antrojo albumo išleidimo 2001 metais grupė išsiskirstė.

## Diskografija

### Studijiniai albumai
* 1998: *Metropol*
* 2001: *Breaking Point*

### Singlai
* 1997: *Leave You Far Behind* (1997)
* 1997: *Roll the Dice* (1997)
* 1998: *LC Double '0' Series* (1998)
* 1999: *Centista*
* *One Step*
Andrzej Strumiłło

**Andžej Strumilo** () (1927 m. spalio 23 d. Vilniuje, II Lenkijos Respublikoje) – lenkų, baltarusių ir lietuvių kilmės dailininkas, grafikas, fotografas, poetas, skulptorius ir scenografas.

## Biografija

Gimė 1927 m. spalio 23 d. Vilniuje *Rafał Strumiłło-Pietraszkiewicz* ir *Kazimiera Jurszanówna* šeimoje. Vaikystę praleido prie Žeimenos upės, netoli Švenčionių, iš kur kilusi jo mama. Prieš II pasaulinį karą buvo ministrantas Vilniaus Šv. apaštalų Petro ir Povilo bažnyčioje. Per karą pasitraukė į Lenkiją, studijavo Lodzės Aukštojoje Valstybinėje Meno Mokykloje, vėliau Krokuvos dailės akademijoje. Tarp 1949-1953 m. ėjo asistento pareigas šiose mokyklose. 1977-1980 m. buvo Krokuvos Dailės Akademijos profesoriumi, 1987-1988 m. buvo katalikų Teologijos Akademijos Suvalkų filijalo dėstytoju. 1982-1984 m. vadovavo Jungtinių Tautų Organizacijos Niujorke – *Graphic Presentation Unit* leidinio grafinei programai.

Už savo nuopelnus kultūros, meno ir švietimo srityse, buvo ne kartą apdovanojamas valstybiniais prizais. Du kartus buvo suteiktas Kultūros ir Meno Ministro prizas, Užsienio reikalų ministerijos prizas bei Varšuvos miesto apdovanojimas.
 
## Nuorodos

* Braunantis per gyvenimo kasdienybės materiją ;
* Apie autorių;
* Interviu su Andrzej Strumiłło (angl.);
* Biografija ir darbai (angl.);
2012 m. Didžiosios Britanijos Grand Prix

**2012 m. Didžiosios Britanijos Grand Prix** – 9-osios 2012 m. Formulės 1 sezono lenktynės. Jos vyko liepos 6-8 dienomis Silverstone trasoje.

Kvalifikacijoje nugalėjo ispanas Fernando Alonso, tačiau artėjant lenktynių finišui jį aplenkė ir pergalę šventė australas Mark Webber.

## Kvalifikacija

**Pastabos:**
* – Nico Hülkenberg gavo 5 starto pozicijų baudą dėl pavarų dėžės keitimą.
* – Kamui Kobayashi gavo 5 starto pozicijų baudą dėl avarijos su Felipe Massa sukėlimą Europos GP.
* – Jean-Éric Vergne gavo 10 starto pozicijų baudą dėl avarijos su Heikki Kovalainenu sukėlimą Europos GP.
* – Charles Pic nesugebėjo parodyti 107 procentų kvalifikacijos laiko, tačiau teisėjai leido jam startuoti lenktynėse. Prieš jas Pic buvo nubaustas 5 starto pozicijų bauda už pavarų dėžės gedimą.

## Lenktynės

## Čempionato įskaitos

;Lenktynininkų įskaita

;Komandų įskaita

* **Pastabos:** pateikti tik penki geriausi rezultatai.

## Šaltiniai
2012 m. Vokietijos Grand Prix

**2012 m. Vokietijos Grand Prix** – 10-osios 2012 m. Formulės 1 sezono lenktynės. Jos vyko liepos 20-22 dienomis Hockenheimring trasoje.

Tai buvo 100-osios lenktynės britui Lewis Hamiltonui.

## Kvalifikacija

**Pastabos:**
: – Romain Grosjean, Nico Rosberg irMark Webber gavo po 5 starto pozicijų baudą dėl pavarų dėžės keitimų.
: – Sergio Pérez gavo 5 starto pozicijų baudą už trukdymą Fernando Alonso ir Kimi Räikkönen kvalifikacijos metu.

## Lenktynės

**Pastabos:**
: – Sebastian Vettel buvo nubaustas po lenktynių 20 s. bauda už lenkimą už trasos ribų 66-tame rate prieš Jenson Buttoną. Tokiu būdu vokietis iš 2 vietos buvo nustumtas į 5-tą.

## Čempionato įskaitos

;Lenktynininkų įskaita

;Komandų įskaita

* **Pastabos:** pateikti tik penki geriausi rezultatai.

## Šaltiniai
Adomas Abramovičius

:: *Apie pamokslininką žr. [[Adomas Abramavičius]]*.
**Adomas Abramovičius** () (1881 m. vasario 2 d. Žasliuose, Rusijos imperijoje - 1969 m. birželio 4 d. Balstogėje, Lenkijos Liaudies Respublikoje) – katalikų kunigas, kanauninkas, bažnyčių statybininkas Balstogės apylinkėse.

## Biografija

Gimė 1881 m. vasario 2 d. Žasliuose Martyno ir Sesilijos Songinaitės-Abramovičių šeimoje. Baigė Vilniaus kunigų seminariją, 1905 m. įšventintas į kunigus. Paskirtas Derečino pastoriumi, kur inicijavo naujos bažnyčios statybas. Organizavo pamokas lenkų kalba, dėl ko buvo suimtas 1908 m. ir du mėnesius uždarytas į kalėjimą. Uždraudus kunigauti buvusioje vyskupijoje, išvyko į Romą, kur studijavo teologiją. 1914 m. grįžo į Vilnių, kur tapo Vilniaus Šv. arkangelo Rapolo parapijos vikaru, vėliau dirbo Suchovoloje, Uhove, Goniondze. 

1925 m. vasario 9 d. Vilniaus vyskupas Jurgis Matulaitis paskyrė jį atsakingą už Balstogės Šv. Roko bažnyčios statybų vadovavimą. Per II pasaulinį karą buvo Armijos Krajovos kapelionu, gelbėjo žydus ir buvo kelis kartus vokiečių suimtas ir įkalintas. 1947 m. suteiktas prelato titulas.
 
## Nuorodos

* Biografija I (lenk.) ;
* Biografija II (lenk.) .
Mauricheisas

**„Mauricheisas“** () – karališkoji paveikslų galerija, esanti Hagos mieste, Nyderlandų karalystėje. Joje sukaupta reikšminga olandų dailininkų darbų kolekcija.

## Istorija

Pastatas pavadintas jo savininko, grafo (vėliau princo) Johano Maurico () vardu. „Mauritshuis“ verčiamas kaip „Maurico namas“. Klasicistinio stiliaus pastatas pastatytas 1636−1644 m. laikotarpiu, per kurį Johanas Mauricas vadovavo olandų išeivių kolonijai Brazilijoje. Architektais pasamdyti Jacob van Campen ir jo padėjėjas Pieter Post. Po Johano Maurico mirties 1679 m., pastatas perėjo Maes šeimai, kuri vėliau išnuomojo namą valstybei. 1704 m. Mauricheise kilo gaisras, beveik visas namas sudegė. 1708–1718 m. laikotarpiu pastatas buvo restauruotas. Dalį lėšų tam valstybė surinko loterijos būdu.

1820 m. pastatą nupirko valstybė ir 1822 m. jame įkurdinti karališkieji paveikslų ir retenybių kabinetai, kurių kolekcijos pagrindą sudarė karaliaus Vilemo I valstybei 1815 m. padovanoti meno kūriniai. Nuo 1875 m. pastatas virto vien paveikslų galerija. 1982–1987 m. pastatas buvo modernizuotas. Šiuo metu galerijoje yra apie 800 paveikslų, tarp jų Nyderlandų dailės pasididžiavimas − Jan Vermeer kūrinys „Mergina su perlo auskaru“. 2012 m. galerija buvo uždaryta renovacijai, 2014 m. birželio 27 d. jos atidaryme dalyvavo Nyderlandų karalius Vilemas Aleksandras.

## Galerijos eksponatai

Keletas iš žymiausių galerijos eksponatų:


Image:Girl with a Pearl Earring.jpg| Janas Vermejeris. „Mergina su perlo auskaru“ 
Image:Hans Memling - Portrait of a Man at Prayer before a Landscape - WGA14908.jpg| Hansas Memlingas. „Besimeldžiantis vyras peizaže“ 
Image:Frans Hals - Lachende jongen.jpg| Fransas Halsas. „Besijuokiantis berniukas“
Image:Rembrandt Harmensz. van Rijn 134.jpg| Rembrantas. „Autoportretas“


## Nuorodos

* Oficiali svetainė
* Delfi naujienos
Moskovis

**Moskovis** – cheminis periodinės elementų lentelės elementas, žymimas **Mc**, eilės numeris 115. Tai dirbtinis, natūraliai Žemėje nerandamas elementas. Pavadintas Maskvos srities, kurioje yra Jungtinis branduolinių tyrimų institutas, garbei. Vardą suteikė IUPAC 2016 m. lapkričio 28 d.

Apie moskovio sintezę buvo paskelbta 2004 m., Rusijos ir JAV mokslininkai Jungtiniame branduolinių tyrimų institute Dubnoje atrado tris moskovio-288 ir vieną moskovio-287 branduolius pagal branduolines reakcijas:

: ^{243}_{95}Am + ^{48}_{20}Ca -> ^{288}_{115}Mc + 3^1_0n
: ^{243}_{95}Am + ^{48}_{20}Ca -> ^{287}_{115}Mc + 4 ^1_0n

## Šaltiniai
Ievos duobė

**Ievos duobė** – valstybės saugomas geologinis gamtos paveldo objektas Karajimiškio kaime (Širvėnos sen.), Biržų regioniniame parke. Tai mažiau žinoma ir tyrinėta karstinė smegduobė Šiaurės Lietuvoje, įtraukta į valstybės saugomų geologinių objektų sąrašą 2007 m. Ji randama netoli žymiosios Karvės olos.

## Geologija

Ievos duobėje atsivėrusi siaura anga, už kurios driekiasi 7 m ilgio ir 2,5 m aukščio vingiuota ertmė. Dalis jos apsinešusi smėliu, apkritusi šakomis. Nuo centrinės vagos dalies atsivėrusios angos ilgis yra virš 2 m. Panašaus dydžio landa žiojėja prie pat įėjimo. Visų urvų ilgis siekia apie keliolika metrų.

## Šaltiniai

## Nuorodos

* Ievos duobė ''lrytas.lt'' svetainėje
* Ievos įgriuvoje speleologai rado naują ertmę
* Ievos duobė žemėlapyje 
* Ievos duobė ''panoramio.com'' svetainėje
Velniapilio uola

**Velniapilio uola** arba **Velniapilio ola** – dolomitinė atodanga Padvariečių kaime (Nemunėlio Radviliškio sen., Biržų raj.), Nemunėlio upės kairiajame krante, turinti valstybės saugomo geologinio gamtos paminklo statusą, kuris pirmąkart buvo paskelbtas 1964 m.

Apie Velniapilį sukurta nemaža padavimų. Pasakojama, kad nuo seno tai buvusi velnio buveinė, kurioje prieglobstį rasdavo negandų apsupti kaimo vyrai.

## Geologija

Geologinis paminklas sudarytas iš devono periodo jūrinės ir lagūninės kilmės uolienų. Čia susipynę dolomito, gipso ir kitų geologinių darinių sluoksniai. Dolomitinė atodangos apačia apie 3 m yra iškilusi virš Nemunėlio upės vandens paviršiaus ir apie 6 m atstumu nuo jo tėkmės. Atodangos aukštis yra 5 m, ilgis – 8 m. Joje žiojėja karstinės kilmės plyšys – ola, kurios anga apie 1 m, ertmės gylis – 4,3 m. Kiek aukščiau už Velniapilio atodangos susiliejimo su viršutine šlaito dalimi (ant slėnio ribos) duburiuoja ovali, 10 m -12 m skersmens ir iki 2,0 – 2,5 m gylio sena karstinė įgriuva, kurioje laikosi šiek tiek vandens. Greta yra keli kiti mažesni karstiniai įdubimai. Atodangos aplinkoje statokas slėnio šlaitas pakyla į 11 m aukštį, čia auga alksniai, lazdynai, ievos, jauni uosiai, kiti medžiai, susiformavusios griovos.

## Šaltiniai

## Nuorodos

* Velniapilio ola ''lrytas.lt'' svetainėje 
* Dolomitų atodanga Velniapilio ola
* Velniapilio uola ''efoto.lt'' svetainėje
Jaronio duobė

**Jaronio duobė** – karstinė smegduobė, valstybės saugomas geologinis gamtos paveldo objektas Kirdonėlių kaime (Pabiržės sen.), Biržų regioniniame parke.

## Istorija

Įgriuva staiga atsivėrė 1957 m. kovo mėn. Pirmosiomis dienomis po įgriuvimo smegduobė buvo apie 10 – 12 m skersmens, didesnio kaip 14 m gylio savotiškas šulinys su beveik stačiomis rudo riedulingo priemolio sienomis, nusileidusiomis iki 8 – 9 m gylio, o žemiau matėsi 10 – 15 m skersmens ir apie 3 m aukščio ovališkas „rentinys“ iš suskeldėjųsių ir aptrupėjųsių viršutinių devoninių gipso, selenito bei dolomito sluoksnių. Duobė priminė didžiulį molio katilą su apskritu gipso piltuvu dugne. Ilgainiui, byrant statiems priemolingiems kraštams, naujoji smegduobė viršutinėje dalyje plėtėsi, mažėjo jos gylis. Praėjus vos keletui metų, nuo subyrėjusio grunto užsikimšo apačioje esantys požeminiai kanalai, ėmė kauptis paviršinis kritulių vanduo, ir įgriuva tapo ežeriuku. Pradiniame etape telkinyje vandens gylis buvo iki 10 m. Būta pora atvejų, kai iš šios smegduobės visas susitelkęs vanduo buvo išbėgęs per dugne atsinaujinusias kiaurymes, kurias po kiek laiko vėl sandariai užkimšo nuo stačių šlaitų suvirtęs molingas gruntas.

## Geologija

Vertikalusis urvas su vandens poveikiui neatspariomis uolienomis buvo susidaręs dar ledynmetyje. Gipsą vėliau tirpino horizontaliai cirkuliavęs vanduo. Vandens lygiui laipsniškai žemėjant, tuštuma gilyn vis platėjo, kol pasidarė tokia didelė, kad apiręs gipso ir dolomito skliautas neišlaikė, nugarmėjo žemyn, o su juo ir visas 8 – 9 m storio priemolio sluoksnis. Jo vandens lygis šioje įduboje nebūna pastovus: pavasarinio polaidžio laikotarpiu vanduo netgi ne visada sutelpa, išsilieja per kraštus, o labiausiai jis nuslūgsta sausringiausiais metu tarpsniais.

## Šaltiniai

## Nuorodos

* Jaronio karstinė įgriuva
Alantos sinagoga

**Alantos sinagoga** – buvusi žydų sinagoga Alantoje, Molėtų rajone. Sinagogą galima pamatyti dešinėje kelio Alanta–Molėtai pusėje. Ji stovi nedidelės kalvos šlaite, kiek atitolusi nuo Ukmergės gatvės. Viena iš 17-os teišlikusių, po visą Lietuvą išsibarsčiusių medinių sinagogų Lietuvoje.

## Architektūra
Romantizmo epochos statinys. Sinagoga pastatyta medinė. Jos fasadus skaido sąvaržos, vyrų salės langai pusapskričių arkų, apjuosti profiliuotais apvadais, dviaukštės dalies – nedideli stačiakampiai. Po Antrojo pasaulinio karo buvo naudojama kaip grūdų sandėlis.

Sinagogos pamatas – iš akmens mūro, sienos – stačiakampių rąstų.

## Istorija
Iki Antrojo pasaulinio karo žydai sudarė Molėtų krašto miestelių gyventojų daugumą. Alantoje žydai įsikūrė XIX a. antroje pusėje. 1921 m. Alantos žydų bendruomenei vadovavo šešių narių taryba. Miestelyje veikė pradinė hebrajų mokykla, kurioje dirbo du mokytojai. Ji gyvavo iki sovietų okupacijos 1940 m. Štetle būta ir bibliotekos su knygomis hebrajų bei jidiš kalbomis. Visos miestelio šeimos priklausė Žydų bankui. Prieš karą Alantos žydų bendruomenę sudarė apie pusė tūkstančio miestelio gyventojų. Alantos sinagoga pastatyta XIX a. II pusėje. Veikė iki 1941 m. Po karo 10 sinagogos langų apvalintomis arkomis buvo užkalti ir kolektyviniais tikslais ji buvo naudota kaip miestelio grūdų sandėlys.

Atkūrus Lietuvos nepriklausomybę, pastatas grąžintas Lietuvos žydų bendruomenei.

## Dabartinė būklė
2015 m. rugsėjį Alantos sinagoga paskelbta saugoma valstybės. Atlikti neatidėliotini tvarkymo darbai: paremtos griūvančios sijos, sutvirtintos sienos ir vidinės pertvaros, plokštėmis užsandarintos langų angos. 

2020 m. sinagogą pradėtą restauruoti. Sinagogoje pašalinta avarinės situacijos grėsmė, apipuvusios sinagogos rąstų sienos buvo sutvirtintos, per karą sugadintas skardinis stogas perdengtas, sudėti nauji mediniai langai.

## Šaltiniai
2012 m. Singapūro Grand Prix

**2012 m. Singapūro Grand Prix** – 14-tos 2012 m. Formulės 1 sezono lenktynės, kurios vyko rugsėjo 21-23 dienomis Singapūro trasoje.

Lenktynes iš pole pozicijos pradėjo L. Hamilton, tačiau dėl pavarų dėžės gedimo britas lenktynių nebaigė. Jas laimėjo vokietis S. Vettel.

## Kvalifikacija

**Pastabos:**
* – Bruno Senna ir Pedro de la Rosa gavo po 5 starto pozicijų baudą už pavarų dėžės keitimus.

### Lenktynės

**Pastabos:**
* – Mark Webber po lenktynių buvo nubaustas 20 s. bauda už lenkimą kertant trasos kampą.
* – Charles Pic gavo 20 s. baudą už lenkimus paskutinių treniruočių metu mojuojant raudonoms vėliavoms.

## Čempionato įskaitos

;Lenktynininkų įskaita

;Komandų įskaita

* **Pastabos:** pateikti tik penki geriausi rezultatai.

## Šaltiniai
2012 m. Japonijos Grand Prix

**2012 m. Japonijos Grand Prix** – 15-tos 2012 m. Formulės 1 sezono lenktynės. Jos vyks spalio 5-7 dienomis Suzuka trasoje.

Šioms lenktynėms 10 starto pozicijų baudą gavo vokietis Michael Schumacher už sukeltą avariją Singapūro lenktynių metu su prancūzu Jean-Éric Vergne.

Lenktynes pradėjęs iš pole pozicijos laimėjo vokietis Sebastian Vettel. Antrą vietą (pirmą kartą finišavo ant podiumo nuo 2010 m. Korėjos Grand Prix) pelnė brazilas Felipe Massa iš Ferrari. Trečią vietą ir pirmą podiumą savo karjeroje pelnė japonas Kamui Kobayashi.

## Kvalifikacija

**Pastabos:**
* – Jenson Button ir Nico Hülkenberg gavo po 5 starto pozicijų baudą už pavarų dėžių keitimus.
* – Michael Schumacher gavo 10 starto vietų baudą už sukeltą avariją Singapūro lenktynių metu su prancūzu Jean-Éric Vergne.
* – Jean-Éric Vergne gavo 3 starto vietų baudą už trukdymą laisvų treniruočių metu Bruno Sennai.

## Lenktynės

## Čempionato įskaitos

;Lenktynininkų įskaita

;Komandų įskaita

* **Pastabos:** pateikti tik penki geriausi rezultatai.

## Šaltiniai
Kalvarijos Žieminė sinagoga

**Kalvarijos Žieminė sinagoga** arba **Kalvarijos eklektinė sinagoga** – buvusi žydų sinagoga Kalvarijoje. Viena iš trijų pastatų Kalvarijos sinagogų komplekse (dar Kalvarijos Vasarinė sinagoga ir Talmudo mokykla).

## Istorija
1713-aisiais karalius Augustas II Kalvarijos žydų kahalui suteikė tokias pačias teises, kaip ir kituose LDK miestuose, viena iš jų – pasistatyti sinagogą.

Sinagoga pastatyta XIX a. istorizmo laikotarpiu. Pastatas buvo paverstas sandėliu, jame buvo prakirstos plačios durų angos. Po 1981 m. apleista.

2001 m. Kalvarijos miesto savivaldybė iniciavo eklektinės žieminės sinagogos restauraciją. Ją finansavo vokiečių fondas „Zeit“, siekiantis išsaugoti žydų kultūros paminklus, ir Lietuvos Kultūros paveldo departamentas. Institucijos per kelis metus sinagogos atnaujinimui skyrė daugiau nei 230 tūkst. eurų. Už šias lėšas atkastas maldos namų rūsys, sutvirtinti pamatai ir įtrūkusios sienos, užtaisyti plyšiai, sutvarkyti fasadai, tarp jų ir pagrindinis simetriškasis, kurio kampuose stiebiasi bokšteliai, rastas aron kodešas – vieta, kurioje saugoma Tora –, padengtas stogas, įstatyti langai. 2004 m. dėl lėšų stygiaus  „Zeit“ fondas nutraukė projekto finansavimą.

## Architektūra
Kompaktiškas pastato tūris nepakitęs iki mūsų dienų: dviejų aukštų su dvišlaičiu stogu, pagrindinį fasadą puošia rizalitas, užbaigtas trikampiu skydu su bokšteliais. 

Planas stačiakampis, artimas kvadratui, su pusapskrite apside (sumūryta rekonstrukcijos metu). Šiaurės vakarų pusėje yra dviaukštė dalis su išilginiu koridoriumi. Dviaukštės dalies kampuose, simetriškai įėjimui, įrengtos gelžbetoninių konstrukcijų laiptinės, o vidurinėje dalyje yra prieangis, vedantis į išilginį koridorių, į salę ir į pagalbines patalpas.

## Šaltiniai
Kalvarijos Vasarinė sinagoga

**Kalvarijos Vasarinė sinagoga** arba **Kalvarijos barokinė sinagoga** – buvusi žydų sinagoga Kalvarijoje. Viena iš trijų pastatų Kalvarijos sinagogų komplekse (dar Kalvarijos Žieminė sinagoga ir Talmudo mokykla).

## Istorija
1713-aisiais karalius Augustas II Kalvarijos žydų kahalui suteikė tokias pačias teises, kaip ir kituose LDK miestuose, viena iš jų – pasistatyti sinagogą.

Pastatyta XVIII a. II pusėje. Pastatas mūrinis, tačiau pastatytas pagal medinių sinagogų tradicijas. XX a. pr. Sinagoga buvo rekonstruota: nugriautos prie šonų prisišlieję moterų galerijos ir vakarinis priestatas, uždėtas naujas stogas, performuotas kai kurios angos, vyrų salėje įrengtas balkonas moterims, turintis atskirą įėjimą. Po šios rekonstrukcijos pastatas beveik nesikeitė iki mūsų dienų, bet ir nebuvo tvarkomas, todėl šiuo metu yra ypač prastos būklės. 

Po 1981 m. apleista.

## Dabartinė būklė
Sinagogos viduje išliko aron kodešas, nebėra stogo ir perdangos, aižėja ir byra archainis 200 metų senumo mūras, nuvirto viena iš bimos kolonų, sparčiai nyksta eksterjero formos.

## Šaltiniai